[Roles de usuarios/as e fluxo de traballo]
Imos ver algunhas preguntas e respostas
sobre o que o persoal voluntario fai no Open Translation Project
e por que etapas pasan os subtítulos
antes de publicárense en liña.
Primeiro...
Que roles existen?
Hai tradutores/ras e transcritores/ras,
revisores/ras e coordinadores/ras lingüísticos.
E que fan?
Un transcritor crea subtítulos dunha charla TED na lingua orixinal.
Estes servirán como punto de partida
para as traducións noutras linguas,
e permitirán que os espectadores con dificultades auditivas sigan a charla.
Un tradutor crea subtítulos noutra lingua.
Un revisor comproba a transcrición ou a tradución
na busca de erros gramaticais, de puntuación...
Pero tamén controla a largura dos subtítulos, a velocidade de lectura...
Un coordinador lingüístico ou "LC"
fai as últimas comprobacións na tradución ou a transcrición
e dálle a aprobación para publicala.
Os coordinadores lingüísticos son tamén mentores no seu idioma.
Pódenlle axudar a resolver problemas lingüísticos
e a familiarizarse coas ferramentas de traballo.
Quen pode facelo e cando?
Calquera persoa pode comezar a traducir ou a transcribir inmediatamente.
Temos unha morea de material formativo para que comece
e estamos aquí para axudarlle.
Os revisores precisan dunha pouca máis experiencia.
Recomendámoslle que non acepte tarefas de revisión
ata que leve traducidos, polo menos, 90 minutos de charlas.
e o mesmo serve para a transcrición.
Isto permitiralle aprender cos comentarios
que recibirá de revisores máis expertos e dos coordinadores lingüísticos
e adquirir a experiencia necesaria
para comezar a revisar por si mesmo o traballo doutras persoas.
E quen son os coordinadores lingüísticos?
Son voluntarios con experiencia,
seleccionados pola súa competencia
e o seu historial de axuda á súa comunidade lingüística
no Open Translation Project.
Que ocorre co meu traballo?
Todo o mundo ten 30 días para traballar nunha tarefa.
Despois de completar a transcrición ou a tradución,
adoita pasar algún tempo
ata que outro voluntario/ria a elixe para revisar.
Se o seu traballo pasa moito tempo esperando por unha revisión,
pode pedir que lla fagan no seu grupo lingüístico de Facebook.
Cando fan unha revisión,
os revisores/ras deben contactar co tradutor/ra ou ao transcritor/ra
se fan cambios de importancia.
Poden facelo deixando comentarios na tradución
ou cunha mensaxe directa.
Despois de que unha revisión sexa aceptada
un coordinador/ra lingüístico selecciónaa para a aprobación final.
En ocasións, o revisor/ra ou o coordinador/ra lingüístico
devolve a tarefa, indicando os cambios que lle cómpren.
Cando se completa a aprobación final,
o seu traballo publícase en liña.
Que se fai cando algo non funciona?
Unha vez máis, estamos aquí para axudar.
Pode falar sobre cuestións lingüísticas no seu grupo lingüístico en Facebook
ou pode poñerse en contacto co seu coordinador/ra lingüístico.
Os erros ou problemas en Amara
poden comunicarse a TEDsupport@universalsubtitles.org.
E, por último, cuestións vinculadas a TED
como erros na forma en que os subtítulos se citan en ted.com,
poden comunicarse a translate@ted.com.
Atopará todas estas ligazóns na descrición do vídeo.
E agora, felices transcricións e traducións!